4,5 mln nafar iste’molchining 56 foizida (2,5 mln) ichimlik va oqova suv xizmatlari bo‘yicha qarzdorlik mavjud. Bu haqda "O‘zsuvta’minot” axborot xizmati rahbari Akmal Murodov ma’lum qildi. Tahlillarga ko‘ra qarzdor iste’molchilarning: 2,2 mln nafari (89,1 foiz) – 1 mln so‘mgacha;   244 ming nafari (9,9 foiz) – 1 mln so‘mdan 5 mln so‘mgacha;   24 ming nafari (1 foiz) – 5 mln so‘mdan yuqori qarzdorlikka ega. Olib borilgan reyd tadbirlari natijasida bugungi kunga qadar 1 055 ta ichimlik va oqova suv tizimlariga noqonuniy ulanish holatlari aniqlangan bo‘lsa, buning natijasida 3 mlrd 880 mln so‘m zarar yetkazilgan. Aniqlangan qonunbuzarlik holatlarining 260 tasi yuridik tashkilotlar hissasiga, 795 tasi esa jismoniy shaxslar hissasiga to‘g‘ri keladi.